text: Tiltalt far: Volden er opdigtet
  28 november 2011 kl. 09.40
  Faderen, som er tiltalt for mishandling af  sine fem døtre gennem 16 år, mener, at volden er opdigtet. Det siger hans forsvarer forud for retsmødet i dag.
  - Han mener, at en af døtrene har startet det her og ligesom har sat ideen i hovedet på de øvrige børn, siger faderens forsvarer, Mads Kjær Jensen, til tv2.dk.
  Sagen indledes ved retten i Sønderborg. Han og hustruen er tiltalt for at have slået deresd piger med både flad og knyttet hånd, sparkede dem med og uden sko, for at skubbe dem ind i møbler og vægge, for at kaste ting efter dem eller klippe deres hår af. 
  Familien har boet i Aabenraa i en længere årrække. Deres døtre, der ifølge anklagen har været udsat for mishandling siden 1995, er i dag syv, 13, 16, 20 og 24 år.
  